Tæknirisinn Google hefur hrint af stað greiðslukerfinu Android Pay á yfir milljón stöðum víðs vegar um Bandaríkin . Kerfið mun keppa við álíka þjónustu frá Apple , Apple Pay , á ört vaxandi markaði . Talið er að markaðurinn fyrir greiðslur í gegnum farsíma verði 650 milljarða punda virði á árinu 2017 og eru tæknifyrirtækin að berjast um viðskiptavini . Markmiðið er að gera greiðslukort óþörf , að farsímarnir dugi til að greiða fyrir allar vörur og þjónustu . Android Pay býður að mörgu leyti upp á sömu þjónustu og Apple Pay . Meðal fyrirtækja sem notfæra sér þjónustuna eru verslunarkeðjurnar Macy‘s og Bloomingdale‘s og skyndibitastaðurinn Subway . Kemur þessum aðilum með að fjölga á næstunni . Google Pay mun virka með greiðslukortum frá MasterCard , Visa og American Express , en ekki er vitað hvenær boðið verður upp á þjónustuna utan Bandaríkjanna . Þess má geta að farsímaframleiðandinn Samsung kynnti til leiks sína eigin þjónustu , Samsung Pay , í Suður Kóreu í síðasta mánuði .